Prang Batèë Iliëk

**Prang Batèe Iliëk** nakeuh saboh prang lam prang raya bansa Acèh geulawan Beulanda nyang geutuléh lam tarèh manusia seubagoë Prang Acèh. Prang Batèe Iliëk nakeuh lagèe nan nyan, keujadian prang rayeuek nyan meuteumpat di Batèë Iliëk, saboh gampông nyang na di da'irah Sama Langa.

## Tarèh
Thôn 1880 bansa Acèh nyang na di Samalanga ka geupeuphôn prang nyang that trép ba geulawan kolonial Beulanda nyang meuheut that jikeumeu reubôt wilayah peunténg nyan. Bak uroë 30 buleuën 6 thôn 1880 na saboh detasemen teuntra KNIL nyang jiba lé HJ Berghuis van Woortman, detasemen nyan ka geuseurang lé ureuëng Acèh. Seubab nyan keuh lé gubernur militè Beulanda di Banda Acèh Karel van Der Hejden laju jikrah teuntra keunan u Batèe Iliëk. Lam jijak meuprang keunan Van Der Hejden keubit han meuhasè bak jiteuntang kuta peujuang Acèh nyang geupimpin lé Pocut Meuligoë. Ngon kureubeuën nyawöng nyang ramèe lé Van Der Hejden laju jipeuwoë lom teuntra jih u Banda Acèh bak 10 uroë buleuën 8 thôn 1880.

Lheuëh talô ekspedisi phôn Van Der Hejden, kuta Batèe Iliëk mantong teudong kong lam jaroë peujuang Acèh. Na meupadum go tunjak lom teuntra Beulanda jikrah teuntra jih keu jijak reubôt wilayah Samalanga. Meuhat mandum ôseuha nyan hana hasé lagèe nyang jimeuheut lé awaknya. Sampoë bak thôn 1901 barô keuh meuhasé teuntra Beulanda jireubôt Kuta Glé, kuta keuneulheuëh nyang geupeutheun lé peujuang Acèh. Bak geupeutheun Kuta Glé nyan madum peujuang nyang na lam kuta hana geuiseuk saho pih, geupeutheun kuta sampoë ureuëng nyan ka syahid geuh ban mandum. Keujadian rhôt kuta glé Batèe Iliëk lam jaroë kaphé nakeuh bak uroë buleuën 2 thôn 1901.


File:COLLECTIE TROPENMUSEUM Bivak langs de rivier TMnr 60039123.jpg|Kamp Beulanda di gampông Nangroë, Ulim.
File:COLLECTIE TROPENMUSEUM Bivak langs de rivier TMnr 60039133.jpg|Kamp Beulanda di gampông Nangroë, Ulim.
File:COLLECTIE TROPENMUSEUM Stallen van de cavalerie TMnr 60038967.jpg|Pông teuntra Kavaleri
File:COLLECTIE TROPENMUSEUM De cavalerie in het bivak Nangroë Atjeh TMnr 10002021.jpg|Teuntra Kavaleri di bivak Nangroë, Ulim.
File:COLLECTIE TROPENMUSEUM De kleine spoorlijn door bivak Nangroë Atjeh TMnr 10002019.jpg|Rèn geuritan apuy di bivak Nangroë, Ulim
File:COLLECTIE TROPENMUSEUM Militairen poseren in bivak Nangroë te Atjeh TMnr 10002018.jpg|Teuntra KNIL teungoh jipiyôh di gampông Nangroë, Ulim.
File:COLLECTIE TROPENMUSEUM Luitenant-generaal J.B. van Heutsz met zijn staf tijdens de aanval op Bateë-iliëk TMnr 10018875.jpg|JB van Heutsz ngon staf watèe jiseurang Batèe Iliëk.
File:COLLECTIE TROPENMUSEUM Militair kamp Nangroë met marine- en veldgeschut Atjeh TMnr 60039118.jpg| Kimah teuntra Beulanda di gampông Nangroë, Ulim.
File:COLLECTIE TROPENMUSEUM Transport van gewonden over Keudé Samalanga Atjeh TMnr 60039136.jpg|Keuadaan di keudèe Samalanga bak watèe prang di Kuta Glé
File:COLLECTIE TROPENMUSEUM Het monument voor J.B. van Heutsz bij Bateë-iliëk TMnr 10015715.jpg|Saboh tugu keu meu-ingat Prang Batèe Iliëk.


## Ne
* Terwogt WA. 1900. *Het land van Jan Pieterszoon Coen: Geschiedenis van de Nederlanders in oost-Indië*. Hoorn: P. Geerts.
* Kepper G. 1902. *Wapenfeiten van het Nederlands Indische Leger*; 1816-1900. Den Haag: M.M. Cuvee.